Iñaki Lopez de Luzuriaga

Iñaki Lopez de Luzuriaga (Gasteiz, 1973) euskal itzultzailea, idazlea, ikertzailea eta dibulgatzailea da. 

1996an Euskal filologian lizentziatu zen Donostiako Deustuko Unibertsitatean. Londresko Euskal Elkartean eta Stanford Unibertsitatean euskarazko eta gaztelaniazko klaseak bost urtez eman zituen, itzultzaile aritzearekin batera. 

Euskarazko eta Ingelesezko Wikipedian eta proiektu senideetan aktiboki parte hartu du 2008az geroztik. 2016an, Euskal Wikilarien Elkartea sortzen parte hartu zuen, eta geroztik bertako kidea da. Bertako Zuzendaritza Batzordeko idazkari izan zen. Hainbat idazlan eta artikuluren autorea da, eta Nabarraldeko kidea da.

Humanitate Digitaletan graduondokoa egin zuen 2021ean UEUn, eta XVIII. mendeko Euskal Herriko edizioaz ikertu du, Bizkaiko Foru Liburutegia ("Lau Haizeetara") eta Wikidata oinarritzat hartuz.    

 Argitaratutako lanak 
Pixkanaka hizkuntza-gaietatik historiara lerratu zen, eta historiari buruzko lanak argitaratu ditu:

 2016an Euskaldunak eta karolingiar iraultza. Akitanian eta Baskonian barrena ikerlan dibulgatiboa Udako Euskal Unibertsitatearekin. Irutxuloko Hitzan eman zen horren berri. Euskaltzaindiaren Euskararen Historia Sozialean aipatua. 
 2017an "790eko Baskoien zapalkuntza: Hurbilpen Historiko Zirkunstantziala" artikulua Kondaira: euskarazko historia aldizkaria sarean.
 2020an "1620ko Paueko Ediktua Frantziako Koroa Nafarroa-Biarnoren hizkuntza kemenaren kontra", in 1620. Nafarroa Beherea. El fin de la soberanía navarra. Haria, 40, 106-199.
 2021ean, 1200. urteko Nafarroako Erresumaren inbasioa (1199-1200) gidaliburu entziklopedikoa, EWKEren eta Nabarralderen lankidetzaz.
 2023an "Edizioa XVIII. mendeko Euskal Herrian: datu kuantitatiboak, joerak eta inprimategien bilakaera Wikidataren argitan" artikulua Uztaro aldizkarian. 

Itzultzailea da ogibidez, historia-idazlea, eta historiaren arloan argitalpen batzuetan parte hartu du Txalaparta argitaletxean:

 2020an Jose Mari Espartzaren Gernikako Arbolaren biografia Euskal Herriko ereserkia liburuaren itzulpena.
 2023an Xabier Irujoren Gamazada Batasunaren indarra liburuaren hitzaurrea 
 2024an Jose Mari Espartzaren Imago Vasconiae Euskal Herria: kartografia historikoaren atlasa liburuaren itzulpena.
 2025ean Xabier Irujo Ametzaga, Iñaki Lopez de Luzuriaga Martinez  eta Unai Belaustegi Bedialauneta autoreen Iraganaren lekuko. Euskal Herriaren historia. Txalaparta argiltaletxea. 

 Hitzaldiak 

 2012an Gernikako Bonbardaketaren 75. urteurrenaren karietara hitzaldia BCCn.
 2022an 'La importancia histórica del derecho foral' hitzaldia Amaiur 1522-2022.La construcción de un lugar de la memoria a través de la historia y el derecho izenburupeko EHUko Udako Ikastaroetan. 
 2022an Nafarroako Erresumaren inbasioa (1199-1200) Senperen. 
 2023an 'Akitania-Baskonia eta franko karolingioen erresuma aurrez aurre' hitzaldia 'Goi Erdi Aroko mende ilunak argitzen' zikloan barnean Elgoibarren.

 Elkarrizketak 
Orokorra

 "Garai bateko erronkak eta oraingoak antzekoak dira"
 Xabier Irujo: ''Gure historiaren kapitulu batzuk bizi izan ditugu''

 Erreferentziak 

 Kanpo estekak